Държавен вестник, бр. 71, 2010 г., стр. 29

БРОЙ  71	
Д Ъ Р Ж А В Е Н  В Е С Т Н И К 	
СТР.  29  
(а) установените в конвенцията срокове;
(б) части от ІІ до VІІІ и част Х от тази 
конвенция за привеждането им в съответствие 
с международен договор, отнасящ се до па­
тенти или законодателство на Европейската 
общност, отнасящо се до патенти;
(в) Правилника за прилагане.
(2) Административният съвет е компетентен 
в съответствие с тази конвенция да приема 
или изменя:
(а) Финансовия правилник;
(б) Служебния правилник за щатните 
служители и условията за назначаване на 
други служители на Европейското патентно 
ведомство, размерите на заплатите на щат­
ните и други служители, както и вида на 
всички допълнителни облаги и правилата за 
предоставянето им;
(в) Правилника за пенсионно осигуряване 
и всички подходящи увеличения на пенсиите 
в съответствие на нарастването на заплатите;
(г) Правилника за таксите;
(д) своя Процедурен правилник.
(3) Независимо от член 18, алинея 2 Ад­
министративният съвет е компетентен да 
реши въз основа на опита си, че в определени 
категории случаи експертизните отдели да 
се състоят само от един технически квали­
фициран експерт. Такова решение може да 
бъде отменено.
(4) Административният съвет е компетентен 
да упълномощава Президента на Европейското 
патентно ведомство да преговаря и, след одо­
бряване от съвета, да сключва споразумения от 
името на Европейската патентна организация 
със страни, междуправителствени организации 
и центрове за документация, създадени по 
силата на споразумения с такива организации.
(5) Административният съвет не може да 
взема решение съгласно алинея 1(б):
– отнасящо се до международен договор 
преди неговото влизане в сила;
– отнасящо се до законодателството на 
Европейската общност преди влизането му в 
сила или когато законодателството установява 
срок за прилагането му преди изтичането на 
този срок.
Член 34
Право на глас
(1) Право на глас в Административния 
съвет имат само договарящите страни.
(2) Всяка договаряща страна има право на 
един глас, освен когато се прилага член 36.
Член 35
Правила за гласуване
(1) Административният съвет взема всички 
свои решения, с изключение на предвидените 
в алинеи 2 и 3, с обикновено мнозинство на 
представените и гласували договарящи страни.
(2) Мнозинство от три четвърти от гласо­
вете на представените и гласували договаря­
щи страни се изисква за решенията, които 
Административният съвет е упълномощен 
да взема съгласно член 7; член 11, алинея 1; 
член 33, алинеи 1(a) и (в) и 2 до 4; член 39, 
алинея 1; член 40, алинеи 2 и 4; член 46; член 
134а; член 149а, алинея 2; член 152; член 153, 
алинея 7; член 166 и член 172.
(3) Пълно единодушие на гласувалите дого­
варящи страни се изисква за решенията, които 
Административният съвет е упълномощен да 
взема съгласно член 33, алинея 1(б). Админи­
стративният съвет взема такива решения само 
ако са представени всички договарящи страни. 
Решение, взето въз основа на член 33, алинея 
1(б), не влиза в сила, ако дадена договаряща 
страна декларира в срок дванадесет месеца от 
датата на вземане на решението, че не желае 
да бъде обвързана с това решение.
(4) Въздържалите се не се считат за гла­
сували.
Член 36
Тежест на гласовете
(1) При приемане или изменение на Пра­
вилника за таксите, когато това би довело 
до увеличаване на финансовото участие на 
договарящите страни, при приемането на 
бюджета на Организацията или на изменен 
или допълнителен бюджет всяка договаряща 
страна може да поиска, след първо гласуване, 
при което всяка договаряща страна има един 
глас, независимо от резултата от гласуването 
незабавно провеждане на второ гласуване, 
при което гласовете на страните се определят 
съгласно алинея 2. Решението се определя от 
резултата от второто гласуване.
(2) Броят на гласовете на всяка договаряща 
страна при второто гласуване се изчислява, 
както следва:
(а) полученият за всяка договаряща страна 
процент в съответствие с разпределението 
на извънредните финансови вноски съгласно 
член 40, алинеи 3 и 4 се умножава по броя 
на договарящите страни и се дели на пет;
(б) така полученият брой гласове се за­
кръгля на следващото по-голямо цяло число;
(в) към този брой се прибавят още пет гласа;
(г) независимо от това никоя договаряща 
страна не може да има повече от 30 гласа.
Г л а в а  V
ФИНАНСОВИ РАЗПОРЕДБИ
Член 37
Бюджетни средства
Бюджетът на Организацията се финансира:
(а) от собствени средства на Организацията;
(б) от плащания на договарящите страни 
за годишните такси за поддържане на евро­
пейски патенти в тези страни;